Jastin Biberning qiyofadoshi giyohvand moddalar dozasini oshirib yuborishi natijasida halok bo‘lgani ma’lum qilindi

AQShning Los-Anjeles shahri fuqarosi, kanadalik xonanda Jastin Biberga o‘xshash uchun operatsiyalarga 100 ming dollar sarflagan Tobias Strebel giyohvand moddalar dozasini oshirib yuborishi natijasida halok bo‘ldi. Bu haqda ABC xabar bermoqda.

Tobias 2015-yilning avgust oyida Los-Anjelesdagi mehmonxonalardan birida o‘lik holda topilgan edi. Ammo uning o‘limi sabablari endi ma’lum qilindi. O‘tkazilgan ekspertizadan so‘ng Tobias Strebelning organizmida giyohvand moddalarning bir nechta turi, og‘riqni qoldiruvchi preparatlar va alkogol qoldiqlari aniqlangan. U 35 yoshda edi.
Ma’lumot o‘rnida, 2015-yilning iyun oyida Braziliyada Barbi qo‘g‘irchog‘ining qaylig‘i Kenga o‘xshash uchun plastik operatsiyalarga qariyb 45 ming dollar sarflagan Kelso Santibanyes 20 yoshida vafot etgani haqida xabar berilgandi.